《被花恼》
清代·蒋敦复

潇潇昨夜画楼东，微雨五更侵晓。春睡瞢腾绪欢少。

起来独自，寻思好梦，梦触银屏觉。禅榻外，鬓丝风，镜中瘦影谁同照。

只怕不归来，那是天涯怨芳草。吴笺百幅，细字缠绵，往事都题到。

纵千言万语劝人愁，又何似、相逢任伊恼。怎等得，燕子梨花春渐老。

作者简介：（1808—1867）清江苏宝山人，原名尔锷，字纯甫，号剑人。诸生。少时一度出家为僧，名铁岸，一称妙尘。曾以策干杨秀清，后又作诗献曾国藩。识英语。后在上海为人佣书。有《啸古堂集》等。